Diari Oficial de la Generalitat Valenciana


Sumari del DOGV 9047, del 24-03-2021 (2021/2998)

RESOLUCIÓ de 18 de març de 2021, del Protectorat de Fundacions de la Generalitat, per la qual es fa públic l'extracte de diverses resolucions de la directora general de Modernització i Relacions amb l'Administració de Justícia, relatives a la inscripció en el Registre de Fundacions de la Comunitat Valenciana de noves entitats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9047

Data del DOGV
:   24-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/2998


Data del document
:   18-03-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 18 de març de 2021, del Protectorat de Fundacions de la Generalitat, per la qual es fa públic l'extracte de diverses resolucions de la directora general de Modernització i Relacions amb l'Administració de Justícia, relatives a la inscripció en el Registre de Fundacions de la Comunitat Valenciana de noves entitats. [2021/2998]  
  
Per la Direcció General de Modernització i Relacions amb l'Administració de Justícia han sigut dictades les resolucions següents:  
  
  
- Resolució de data 5 de març de 2021, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es va acordar inscriure en el Registre de fundacions de la Comunitat Valenciana, l'entitat denominada Fundació Miquel Navarro de la Comunitat Valenciana, amb el número 637V, i classificar-la amb caràcter d'Art (32) sota la tutela del Protectorat que exerceix la Generalitat. El domicili de la Fundació queda establit a Mislata (València), al carrer Martí Gadea, 5.  
Fins i activitats:  
«La Fundació es constitueix per a acomplir els fins següents:  
  
a) Promoure el coneixement i la divulgació de l'obra i la figura de Miquel Navarro Navarro.  
b) Promoure per mitjà de la Fundació, l'educació i formació a través de l'art.  
c) Promoure i fomentar la creació artística, la investigació i l'ensenyament de les expressions artístiques, la conservació del patrimoni cultural i l'estudi de l'art.  
d) Afavorir el coneixement i el diàleg intercultural per mitjà de l'art, tot contribuint al desenvolupament social de la cultura i fomentar el respecte al patrimoni cultural»  
Beneficiaris:  
«1. Seran beneficiaris de les activitats de la Fundació, totes aquelles persones i institucions que estiguen interessades, o siguen susceptibles d'estar-ho, per l'art en general, o per l'obra i figura de Miquel Navarro.  
  
2. La determinació dels beneficiaris s'efectuarà pel Patronat, en tot cas, amb criteris d'imparcialitat, objectivitat, igualtat i no discriminació en atenció als mèrits, necessitats i circumstàncies personals dels interessats.  
3. Cap persona física o jurídica no podrà al·legar individualment o col·lectivament davant la Fundació o davant el seu Patronat, cap dret al gaudi dels seus beneficis abans que aquests foren concedits, ni imposar la seua atribució a persones determinades.»  
  
- Resolució de data 5 de març de 2021, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es va acordar inscriure en el Registre de fundacions de la Comunitat Valenciana, l'entitat denominada Fundació Agro Generació 2050 de la Comunitat Valenciana amb el número 638V, i classificar-la amb caràcter de Mediambiental (50) sota la tutela del Protectorat que exerceix la Generalitat. El domicili de la Fundació queda establit a Rafelbunyol (València), al carrer Major, 41.  
Fins i activitats:  
«1. Promoure la incorporació dels joves ja estiguen o no en risc d'exclusió social i d'altres col·lectius vulnerables al medi rural com a mitjà de vida.  
2. Afavorir en la societat el desenvolupament en valors i la conscienciació sobre la necessitat de suport al medi ambient en l'àmbit rural i agrícola.  
3. Realitzar accions educatives i culturals en suport del medi rural a la societat en general.  
4. Contribuir a aconseguir els objectius de desenvolupament sostenible promoguts per l'ONU.  
5. Impulsar la transició ecològica en el sector agrícola.  
6. Integrar l'experiència de persones majors en l'àmbit rural a joves que desitgen incorporar-se al món agrícola.  
7. Cooperar al desenvolupament agrícola i rural mitjançant convenis de col·laboració amb persones que desitgen iniciar-se com a agricultors.  
8. Fomentar i defensar una economia rural digna en l'àmbit agrícola per a fomentar la incorporació de nous agricultors.  
Correspon al patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenvolupament de l'objecte de la Fundació s'efectuarà a través d'alguna de les formes d'actuació següents:  
1. Desenvolupament de programes d'intervenció agrícola destinats a la societat en general i en particular a persones joves i adultes que estiguen o no en risc d'exclusió social i d'altres col·lectius vulnerables.  
2. Desenvolupament de programes d'oci i temps lliure a través d'activitats agrícoles destinades a la societat en general i en particular a persones joves i adultes que estiguen o no en risc d'exclusió social i d'altres col·lectius vulnerables.  
3. Desenvolupament de programes de voluntariat a través de la participació de la societat en les diferents activitats de la Fundació.  
4. Accions divulgatives i culturals a la societat en general en defensa del medi ambient i del desenvolupament agrícola en el món rural.  
5. Accions de cooperació al desenvolupament agrícola i rural, destinades principalment als joves.  
6. Fomentar la incorporació de joves a activitats relacionades amb l'agricultura.  
7. Fomentar la sostenibilitat de l'economia en l'àmbit agrícola i rural.»  
Beneficiaris:  
«Seran potencials beneficiaris de la Fundació la societat en general i en particular a totes aquelles persones joves i adultes que estiguen o no en risc d'exclusió social, o que pertanyent a altres col·lectius vulnerables desitgen incorporar-se a l'agricultura com a mitjà de vida.  
  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions adés expressades, estime el Patronat que són legítims creditors d'aquests, d'acord amb les bases, normes o regles que establisca a l'efecte.  
Ningú podrà al·legar enfront de la Fundació dret preferent a gaudir dels seus beneficis ni imposar la seua atribució a persona o entitat determinada.»  
  
- Resolució de data 5 de març de 2021, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es va acordar inscriure en el Registre de fundacions de la Comunitat Valenciana, l'entitat denominada Fundació Arquitectura Tècnica de la Comunitat Valenciana amb el número 640V, i classificar-la amb caràcter d'Altres fundacions (90) sota la tutela del Protectorat que exerceix la Generalitat. El domicili de la Fundació queda establit a València al carrer de Colom, 42, pis 3r.  
Fins i activitats:  
«La Fundació té els següents fins d'interés general:  
a) Investigació i elaboració d'estudis relatius a l'edificació; promoure la formació contínua de les persones vinculades al sector productiu de l'edificació i construcció en qualsevol de les professions relacionades amb aquest, fins i tot, amb els estudiants universitaris, i especialment dirigides als aparelladors, arquitectes tècnics d'enginyers de l'edificació i agents especialitzats de l'edificació.  
  
b) L'estudi de la problemàtica del procés edificatori amb la definició dels seus nivells de qualitat i tot el referent a aquesta.  
c) La millora de la sostenibilitat, innovació i la qualitat de l'edificació.  
d) La millora de l'eficiència energètica i el respecte al medi ambient en l'edificació.  
e) Suport a la investigació, docència i divulgació científica en el camp de l'edificació i construcció, així com la promoció d'actes culturals, artístics, recreatius i esportius relacionats amb el sector de l'edificació i amb els seus col·legiats.  
f) Informació i difusió de tots els fins generals de la Fundació i l'assessorament de les actuacions de les diferents entitats públiques i privades relacionades amb el sector de l'edificació quan així ho sol·licitaren.  
  
g) Realitzar accions, gestions i concedir suport solidari als col·legiats i els seus familiars i estudiants d'arquitectura tècnica o enginyeria de l'edificació que ho precisen, per a solucionar problemes econòmics, concedir i col·laborar en l'obtenció de tota mena d'ajudes econòmiques per a aquests, beques o prestacions socials públiques o privades, en el cas que així es determine.»  
Beneficiaris:  
«1. En general la Fundació procurarà atendre i dirigir les seues activitats al major sector de la població possible, principalment en aquelles activitats relacionades amb el procés edificatori i amb l'estudi de noves tècniques constructives en l'edificació podent ser beneficiàries persones físiques o jurídiques i qualssevol entitats, institucions, empreses i professionals i concretament, seran potencials beneficiaris de la fundació tots els aparelladors, arquitectes tècnics i enginyers de l'edificació i els seus familiars i els estudiants d'arquitectura tècnica i enginyeria de l'edificació.  
2. Sempre que siga precisa la delimitació dels beneficiaris, en casos com ara l'atorgament de beques, el finançament de projectes o altres situacions, l'elecció d'aquests s'efectuarà pel patronat amb criteris d'imparcialitat i no discriminació i els particulars de necessitat, mèrit i capacitat, sense perjudici que també puga considerar-se la pluralitat territorial, ordre de petició i altres anàlegs, així com la circumstància de ser aparellador, arquitecte tècnic o enginyer de l'Edificació col·legiat en el Col·legi Oficial d'Aparelladors, Arquitectes Tècnics o Enginyers de l'Edificació de València, la qual cosa podrà suposar la presa de mesures polítiques de participació en activitats, i que, al seu torn, puguen rebre condicions més favorables en algunes actuacions puntuals de la Fundació.  
Així mateix, els beneficiaris hauran de reunir les circumstàncies següents:  
a) Formar part del sector de població que puga ser atés conforme als objectius fundacionals.  
b) Demandar la prestació o servei que la fundació puga oferir.  
  
c) Que complisquen els requisits específics que, complementàriament, puga acordar el patronat per a cada convocatòria.  
3. La condició de beneficiari, qualsevol que siga la forma de la seua obtenció, no podrà ser al·legada individualment o col·lectivament enfront de la fundació o els seus òrgans per a imposar la concessió dels seus beneficis ni suposa existència de dret o prelació al gaudi dels beneficis de la fundació abans que aquests foren concedits, ni permet imposar l'atribució de classe o cap categoria d'aquests beneficis, així com tampoc l'atribució d'aquests a favor de persona determinada.»  
  
- Resolució de data 5 de març de 2021, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es va acordar inscriure en el Registre de fundacions de la Comunitat Valenciana, l'entitat denominada Fundació de la Comunitat Valenciana Roberto Nicolás Solsona Castillo, amb el número 128C, i classificar-la amb caràcter Mediambiental (50) sota la tutela del Protectorat que exerceix la Generalitat. El domicili de la Fundació queda establit a Castelló, al carrer Pintor López, 2-B, baixos.  
Fins i activitats:  
«La Fundació té per objecte ser motor de força de canvi per a transmetre la importància de la defensa del medi ambient i el suport a un model de desenvolupament sostenible, promovent en la societat més jove uns valors sostinguts sobre el compromís amb el planeta i la integritat en les persones, tot això impulsat mitjançant el suport a la formació i innovació. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
  
El desenvolupament de l'objecte de la Fundació s'efectuarà a través d'alguna de les formes d'actuació següents:  
- Activitat formativa: organització de seminaris, fòrums, cursos, etc.  
  
- Potenciació del voluntariat.  
- Col·laboració en la redacció d'articles i publicacions divulgatives.  
  
- Activitats escolars i universitàries.»  
Beneficiaris:  
«Seran potencials beneficiaris de la Fundació els joves entre 13 i 25 anys. La Fundació atorgarà amb criteris d'imparcialitat, objectivitat, igualtat i no discriminació els seus beneficis a les persones o entitats que reunint les condicions adés expressades, estime el Patronat que en són legítims creditors, d'acord amb les bases, normes o regles que establisca a l'efecte.  
Ningú no podrà al·legar enfront de la Fundació dret preferent a gaudir dels seus beneficis ni imposar la seua atribució a persona o entitat determinada.»  
  
- Resolució de data 10 de març de 2021, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es va acordar inscriure en el Registre de fundacions de la Comunitat Valenciana, l'entitat denominada Fundació Handbol Agustins Alacant de la Comunitat Valenciana, amb el número 240A, i classificar-la amb caràcter esportiu (35) sota la tutela del Protectorat que exerceix la Generalitat. El domicili de la Fundació queda establit a Alacant al carrer Pintor Pedro Camacho núm. 5, escala 18, locals 23-24.  
Fins i activitats:  
«La Fundació té com a objectiu principal la difusió i promoció de l'activitat esportiva de l'handbol. Correspon al patronat de la fundació determinar la manera en què s'hauran de complir els fins enumerats en aquest article. Les prestacions de la fundació s'atorgaran de forma no lucrativa.  
El desenvolupament de l'objecte de la Fundació s'efectuarà a través d'alguna de les formes d'actuació següents:  
a) Foment de l'handbol de base, la promoció de la pedrera i de l'handbol amateur.  
b) Col·laborar amb el Club Handbol Agustins d'Alacant i amb qualsevol altres entitats o institucions socials, culturals, benèfiques i esportives, siguen públiques o privades, dirigides a la promoció de l'handbol i de l'esport base.  
c) Formació de tècnics, esportistes, gestors i directius d'entitats esportives, principalment aquelles que estan directament relacionades amb l'handbol.  
d) Promoure la relació entre la Fundació Handbol Agustins Alacant de la Comunitat Valenciana i la societat alacantina.  
e) Contribuir al manteniment, recuperació i desenvolupament de manifestacions o activitats socials, culturals i esportives pròpies de la tradició alacantina.  
f) Instituir premis per a destacar a les figures més rellevants de l'handbol alacantí.  
g) Promoure la creació de beques i ajudes a l'estudi de diverses classes, amb l'amplitud i les condicions que s'estimen pertinents, per a joves esportistes.  
h) Promoure els valors educatius sí com l'escolarització dels menors d'edat.  
i) Promoure activitats diferents, que, amb caràcter general, impliquen, segons el parer del Patronat, materialització dels valors als quals aspira la Fundació i la consecució de la fi social, com ara suport a organitzacions benèfiques, científiques o culturals.  
El desenvolupament d'aquests objectius podrà realitzar-se per la Fundació directament o col·laborant amb altres persones, físiques o jurídiques, siguen públiques o privades, espanyoles o estrangeres, que perseguisquen fins similars.»  
Beneficiaris:  
«Seran potencials beneficiaris de la Fundació principalment els xiquets i joves esportistes, així com en general, menors d'edat i organitzacions benèfiques, científiques o culturals. La Fundació atorgarà amb criteris d'imparcialitat, objectivitat o no discriminació els seus beneficis a les persones o entitats que, reunint les condiciones adés expressades, estime el patronat que en són legítims creditors, d'acord amb les bases, normes o regles que establisca a l'efecte.  
  
Ningú podrà al·legar davant la Fundació dret preferent a gaudir dels seus beneficis, ni a imposar la seua atribució a persona o entitat determinada.»  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat: «donar publicitat a l'existència i activitats de les fundacions», així com per apreciar-se la concurrència d'interés públic en el seu general coneixement.  
  
València, 18 de març de 2021.- La consellera de Justícia, Interior i Administració Pública, p. d. c. (R 02.08.2019; DOGV 8606, de 05.08.2019), la secretària autonòmica de Justícia i Administració Pública: Mireia Llobera Vila.